open-index/open-wikipedia-markdown huggingface dataset:
Socastro, Herbogo, Rois

**Socastro** é un lugar da parroquia de Herbogo no concello coruñés de Rois, na comarca do Sar. Situado ao pé do castro. Ten 19 habitantes (12 mulleres e 7 homes).

## Topónimo 
O topónimo da aldea precede de prefixo *so*, do latín *sub*, que significa *debaixo de*, e da palabra *castro*, que vén do latín *castrum*, que significa *fortificación militar*.

## Patrimonio 
miniatura

### Construcións relixiosas 
#### Igrexa de San Pedro de Herbogo 
Ten planta de cruz latina. A actual obra empezou en 1715, aproveitando como materiais construtivos restos antigos, posiblemente xa empregados na igrexa anterior, como sucede cunha ara romana e unha inscrición (só parte).

Sobre a porta lateral hai unha imaxe da Virxe da O, amosando a man dereita e collendo o ventre coa esquerda, quizais do século XVII.

Sufriu unha grande reforma na década dos anos corenta, que lle afectou, sobre todo, ás bóvedas e ós retábulos laterais, que foron trocados polos actuais de ladrillo e cemento.

O único que se conservou foi o do presbiterio, datable nos últimos anos do século XVIII, que tamén sufriu diferentes arranxos para poñerlle tres imaxes modernas de grandes proporcións.

#### Cruceiro de Socastro 
Sitúase nunha encrucillada no medio da aldea. De pedestal fanlle tres chanzos e a base, cúbica. O varal é corrente, primeiro de sección cuadrangular e logo octogonal. Segue o capitel, de catro lados, cunha cara de anxo no medio de cada un, moi tosca.

Tamén a cruz é normal, de sección cuadrangular, agás nos extremos. Cristo ten a cabeza caída cara a un lado. Por detrás está a Virxe das Angustias co fillo morto no colo, que non é máis que un meniño se o comparamos coa Nai. Apoia os pés sobre unha pequena piaña que semella unha nube.

Ten unha inscrición initelixible que, ademais, non ten data. Pode ser obra do século XIX.

### Xacementos arqueolóxicos 
#### Castro de Socastro 
A só 150 metros de Socastro, o castro da Idade de Ferro, sitúase nun outeiro dun pequeno cordal, a 211 metros de altitude. É visible dende tódalas montañas que arrodean esta conca fluvial, polo que se pode supoñer que fose a acrópole máis importante, tanto en número de habitantes como en edificacións. Ocupa unha pequena meseta, contando cunha planta ovalada tendendo a triangular e unha coroa que mide 100 metros no eixo norte-sur, e uns 70 metros de teste a oeste.

Restan vestixios de parapetos; en troques parece que non contaba con foxo.

Dende o ano 2010, un campamento de rapaces e rapazas de diferentes países comezaron a recuperación do castro. Ademais algún que outro buscador de ouro fixo algunha pequena cata furtiva, debido a algunha lenda que sitúa nel tesouros.

Hai constancia de que apareceron moedas, restos de muíños de man, tégulas, “pedras con letras”, unha arae, un fragmento de inscrición de época romana.

## Lenda 
Hai una lenda que di que cando viñeron os mouros, agocháronse nunha mina, que comunicaba a aldea co xacemento, na que había escondido un filón de ouro.

## Festa 
29 de xuño, na honra de San Pedro.

## Lugares e parroquias
### Lugares de Herbogo
### Parroquias de Rois
Espiñeira, Buxán, Rois

**Espiñeira** é un lugar da parroquia de Buxán no concello coruñés de Rois, na comarca do Sar. Segundo o padrón municipal (INE 2013) ten 19 habitantes (11 homes e 8 mulleres).

## Lugares e parroquias 
### Lugares de Buxán 
### Parroquias de Rois
O Mosteiro, O Mosteiro, Cervantes

**O Mosteiro** é un lugar da parroquia do Mosteiro no concello lugués de Cervantes na comarca dos Ancares. Segundo o Instituto Galego de Estatística, en 2024 tiña 1 habitante (1 home), o que supón un aumento con respecto a 2020, cando estaba deshabitado.

## Lugares e parroquias 
### Lugares do Mosteiro 
### Parroquias de Cervantes 
## Notas 
## Véxase tamén 
### Outros artigos 
*Lugares de Cervantes
Reino de Nova Zelandia

miniatura|300px|Mapa do Reino de Nova Zelandia.
O **Reino de Nova Zelandia** () é o territorio sobre o que a raíña de Nova Zelandia, Isabel II do Reino Unido, estende os seus dominios. O reino comprende Nova Zelandia, as Illas Cook, Niue, Tokelau e a Dependencia Ross na Antártida. O termo de *« Realm of New Zealand »* é empregado nos documentos do Gobernador Xeral de Nova Zelandia que datan do ano 1983.

## Gobernador xeral 
Dado que Isabel II reside no Reino Unido, o seu representante en Nova Zelandia é o gobernador xeral, que posúe todos os poderes moderadores da raíña. Este posto está ocupado por Patsy Reddy dende o ano 2016.

## Organización do reino
## Notas 
## Véxase tamén 
### Ligazóns externas 
* Letters Patent constituting the office of Governor-General of New Zealand 
*"Cook Islands"  (Ministerio de asuntos exteriores de Nova Zelandia) 
*"Niue" (Ministerio de asuntos exteriores de Nova Zelandia) 
* "New Zealand and the Tokelau Islands"  (Ministerio de asuntos exteriores de Nova Zelandia) 
* "Ross Dependency" (Ministerio de asuntos exteriores de Nova Zelandia)
Padornelo, A Ribeira, Cervantes

**Padornelo** é un lugar da parroquia da Ribeira no concello lugués de Cervantes na comarca dos Ancares. Segundo o IGE, en 2013 tiña 18 habitantes (9 homes e 9 mulleres).

## Lugares e parroquias 
### Lugares da Ribeira 
### Parroquias de Cervantes 
## Notas
San Martín

Como topónimo **San Martín** é a forma propia da variante oriental do galego para San Martiño, co diminutivo -*ín* no canto de -iño. Pode referirse a:

;En Galiza
***San Martín de Neira de Rei**, parroquia do concello de Baralla;
****San Martín**, lugar de dita parroquia;
***San Martín de Suarna**, parroquia do concello da Fonsagrada;
****San Martín de Suarna**, lugar de dita parroquia;
***San Martín de Arroxo**, parroquia do concello da Fonsagrada;
****San Martín**, lugar de dita parroquia;
***San Martín de Lúa**, parroquia do concello de Pol;
***San Martín**, lugar da parroquia de Cereixedo, no concello de Cervantes;
***San Martín**, lugar da parroquia da Ribeira, no concello de Cervantes;
***San Martín das Cañadas**, lugar da parroquia do Mosteiro, no concello de Cervantes;
***San Martín de Robledo**, lugar da parroquia da Veiga de Logares, no concello da Fonsagrada.

;Fóra de Galiza

;En Asturias
***San Martín de Ozcos**, rexión da Terra Eo-Navia.

;En Estremadura
***San Martiño de Trebello**, rexión do Val de Xálima, na fala **Sa Martín de Trevellu**.

;En Colombia
***San Martín**, concello do departamento de Cesar.
***San Martín de Loba**, concello do departamento de Bolívar.
***San Martín**, concello do departamento de Meta.

;En México
***San Martín de las Pirámides**, concello do Estado de México.

## Véxase tamén
### Outros artigos
Drada

Como topónimo **Drada** pode referirse a:

;En Galiza
***A Hedrada**, parroquia do concello de Parada de Sil;
****A Hedrada**, lugar de dita parroquia;
***San Mamede de Hedrada**, parroquia do concello de Vilariño de Conso;
****Hedrada**, lugar de dita parroquia;
****San Mamede de Hedrada**, lugar de dita parroquia;
***Drada**, lugar da parroquia da Ribeira, no concello de Cervantes;
***Drada**, lugar da parroquia dos Vilares, no concello de Guitiriz;
***A Empedrada**, lugar da parroquia dos Bendoiro, no concello de Lalín;
***Hedrada**, lugar da parroquia de Castro de Rei de Lemos, no concello de Paradela;
***A Hedrada**, lugar da parroquia de Cereo, no concello de Coristanco;
***A Hedrada**, lugar da parroquia de Foxado, no concello de Curtis;
***A Hedrada**, lugar da parroquia da Viña, no concello de Irixoa.

## Véxase tamén
### Outros artigos
Orbán

O topónimo **Orbán** pode referirse a:

;En Galiza
***Orbán**, parroquia do concello de Vilamarín;
***Orbán**, lugar da parroquia de Milmanda, no concello de Celanova;
***Orbán**, lugar da parroquia da Ribeira, no concello de Cervantes.

Amais, como apelido pode referirse a:

***Viktor Orbán**, político húngaro (n. 1963).

## Véxase tamén
### Outros artigos
Peter Mutharika

**Arthur Peter Mutharika**, nado en Chisoka en 1940, é un político, educador e avogado de Malawi, que foi presidente de Malawi desde o 31 de maio de 2014 ata o 28 de xuño de 2020.

## Traxectoria 
Irmán do terceiro presidente de Malawi, Bingu wa Mutharika, Peter Mutharika traballou na área da xustiza internacional a nivel internacional. É un experto en dereito económico internacional, dereito internacional e dereito constitucional comparado.

En agosto de 2021, o Tribunal Constitucional examina un recurso interposto polo Partido Demócrata Progresista de Peter Mutharika. Pide a cancelación das eleccións presidenciais de 2020 porque a catro dos seus representantes prohibíuselles participar na Comisión Electoral.

## Notas
Vilanova, San Pedro de Cervantes, Cervantes

**Vilanova** é un lugar da parroquia de San Pedro de Cervantes no concello lugués de Cervantes na comarca dos Ancares. Segundo o Instituto Galego de Estatística, en 2021 tiña 13 habitantes, dos cales 7 eran homes e 6 eran mulleres.

## Lugares e parroquias 
### Lugares de San Pedro de Cervantes 
### Parroquias de Cervantes 
## Notas
Mighello Blanco

**Miguel Ángel Blanco**, tamén coñecido como **Mighello Blanco**, nado en Cangas o 29 de setembro de 1973, é un actor de cinema, televisión e teatro galego.

## Televisión 
* *Policías, en el corazón de la calle* (Antena 3, 2001; como traficante; cap. 39)
* *Rías Baixas* (TVG, 2003; como Alberte; cap. 115-128)
* *Lo que me contaron los muertos* (TVE, 2004; como asasino de rol)
* *El auténtico Rodrigo Leal* (Antena 3, 2005; cap. 54 e 55)
* *As Leis de Celavella* (TVG, 2005; como Gimeno; cap. 33)
* *Os Atlánticos* (TVG, 2007; cap. 3)
* *Valderrei* (TVG, 2007; cap. 7 e 8)
* *Lalola* (Antena 3, 2008; como Julio Torres "Julito"; 40 últimos capítulos)
* *Hospital Central* (Telecinco, 2009; como Aníbal; cap. 254, 255 e 256)
* *Matalobos* (TVG, 2009; como sarxento Rafael Ferreira; capítulos 1-35)
* *Cuéntame* (TVE, 2009; cap. 175)
* *Libro de familia* (TVG, 2009; cap. 189)
* *La Reina del Sur* (Antena 3 e Telemundo, 2010; como Siso Pernas)
* *Arrayán* (Canal Sur, 2010; como Julián)
* *Los hombres de Paco* (Antena 3, 2010; como TEDAX)
* *Ángel o Demonio* (Telecinco, 2011; como Rubén Sierra)
* *La que se avecina* (Telecinco, 2014; como Iván Bautista "el terrible")
* *Serramoura* (TVG, 2014-; como Diego Bazán)

## Cinema 
* *906* (Esperanza Montero, 2001)
* *León e Olvido* (Xavier Bermúdez, 2004)
* *20 Centímetros* (Ramón Salazar, 2005)
* *Blockbuster* (Tirso Calero, 2014)
* *Inevitable* (Jorge Algora, 2014)

### Curtametraxes 
* *Algo Pasa* (dirección propia, 2002)
* *La Limosna"* (José Luis Martínez Díaz, 2002)
* *Sólo un café* (2006)
* *As mozas de hoxe non teñen cura* (Gavin Mathews, 2007)
* *Pan e Circo* (Ana Fontán, 2007)
* *Luz* (Antonio Paz, 2007; protagonista)

## Teatro 
* *La Llamada de Lauren...*, de Paloma Pedrero (2001; premio á mellor escena no concurso de Teatro sala Galileo Galilei de Madrid)
* *El Alma Buena de Sezuán*, de Bertolt Brecht (2002; como Wang; dirixida por J.L. Santar)
* *La Supermega Odisea De Ulises*, de Félix Belencoso (Lakalaka Teatro, 2003)
* *Evita, Eva Perón* de Roberto Cordovani e Eisenhower Moreno, (2006; como Juancito Duarte)
* *Novecento*, monólogo de Alessandro Baricco (Producións Nunca +1, 2008; dirixido por Antón Ferrari)
* *Ifixenia en Áulide* de Eurípides, (2010; como Aquiles; dirixido por Charo Amador)
* *La Terapia Expuesta*, microteatro de Mario Iglesias, (2012; como terapeuta)

### Outros eventos 
* *Los Chiquipanda* de Luis Navarro (20001-02; como mago)
* *La Máscara* (Warner Bros, 2002)
* *El Día del Anillo*, relatos e cancións de J. R. R. Tolkien (Grupo Endor Lindë, 2003-2005)
* *Viva el Teatro* de J. L. Alonso de Santos (2006-2007; dirixido por Olga Margallo, música de Mariano Marín)
* Presentador das entregas de premios 2008 e 2010 da Fundación Cangas Deporte.
* *Os Saltimbanquis* (Teatro do Morcego, 2009-2010; dirixido por Celso Parada; como cadelo)

## Véxase tamén 
### Ligazóns externas 
* Ficha en AAAG.es
Barreiro, San Tomé de Cancelada, Cervantes

**Barreiro** é un lugar da parroquia de San Tomé de Cancelada no concello lugués de Cervantes na comarca dos Ancares. Segundo o IGE, en 2013 non tiña habitante algún.
Está a carón de Barreiro (Liber, Becerreá).
## Lugares e parroquias 
### Lugares de San Tomé de Cancelada 
### Parroquias de Cervantes 
## Notas
SM-liiga 2014-2015

A **tempada 2014-2015 da Liiga]** será a 40ª edición da máxima categoría do hóckey sobre xeo en Finlandia (segunda baixo a denominación actual de ***Liiga***. A liga regular comezará o 14 de setembro de 2013 e rematará o 12 de marzo de 2015, mentres que o comezo dos play-offs polo título terá lugar o 14 de marzo de 2015. A gran novidade desta tempada será a incorporación do Vaasan Sport, procedente da Mestis, que foi admitido na Liiga o 28 de febreiro de 2014 para substituír o Jokerit de Helsinqui, que pasou a competir na Kontinental Hockey League (KHL), regresando o club de Vaasa á máxima categoría do hóckey sobre xeo finlandés logo de ter xogado na tempada inaugural.

Ao final da tempada, o Kärpät de Oulu alzouse coa súa sétima Kanada-malja tras impoñerse na final ao Tappara de Tampere por 4-7.

## Equipos 
## Liga regular 
## Play-offs 
## Clasificación final 
## Notas
Igón, A Ribeira, Cervantes

**Igón** é un lugar da parroquia da Ribeira no concello lugués de Cervantes na comarca dos Ancares. Segundo o IGE, en 2024 tiña dous habitantes (dous homes). Compóñeno tres casas: casa da Castañeira, casa de Mourádigo e casa da Casoa.

## Toponimia 
A orixe do topónimo da aldea de Igón puido ser *villa Iconi*, nome xermánico dun posible fundador chamado *Ico* ou *Igo*. Nun documento que provén do mosteiro de Penamaior, en Becerreá, o nome da aldea aparece escrito como *Ygon* no 1309 e noutro do mosteiro de Carracedo do Bierzo como *Eygon* no 1384.

Tendo en conta o anterior, a antigüidade da aldea de Igón poderíase situar entre os séculos V e VII, durante o reinado suevo ou visigodo. O engadido do *H* en *Higón* é moi posterior e sen base etimolóxica, sendo probablemente castelanizado confundido por *Higo* (Figo).

## Lugares e parroquias 
### Lugares da Ribeira 
### Parroquias de Cervantes 
## Notas 
## Véxase tamén 
### Ligazóns externas 
* Lugares de Cervantes
Albert Dalmau

**Albert Dalmau Martínez**, nado o 16 de marzo de 1992 en Sils, Xirona, é un futbolista profesional catalán que xoga de lateral dereito no Club Deportivo Lugo da Segunda División.

## Traxectoria 
Albert Dalmau, nado en Sils, Cataluña, comezou a xogar ao fútbol no equipo da súa vila natal, trasladándose con 13 anos a La Masia, polo que pasou formar parte das categorías inferiores do FC Barcelona. Alí permaneceu onde permaneceu até o ano 2011, debutando como júnior no FC Barcelona B da Terceira división o 9 de maio de 2010, nun partido ante o Orihuela CF, que rematou con vitoria blaugrana por 1–2. Ese mesmo ano o Brcelona B regresaría á Segunda División B logo dunha ausencia de 11 anos. Entre 2008 e 2010 foi internacional coa  en categorías inferiores (Sub-17, Sub-18 e Sub-19), onde conseguiu acadar o terceiro posto no Mundial Sub-17 de 2009 de Nixeria.

Nos seus primeiro anos Damau xogaría na posición de central, aínda que posteriormente sería trasladado á posición de lateral dereito con vocación ofensiva. Foi ademais convocado co primeiro equipo do "Barça", entón adestrado por Josep Guardiola, dúas xornadas de Liga de Primeira División, fronte o Getafe CF e o Atlético de Madrid. Debutou co primeiro equipo finalmente nun amigábel en Wembley en 2009, facendo a pretempada dese ano e despois a do seguinte curso por Asia. Con todo, a titularidade de Martín Montoya, levou ao xogador catalán a cambiar de aires e fichar polo Valencia CF B, onde pasou dúas temporadas xogando na Segunda División B. No ano 2013 Dalmau asinaría co Cádiz CFda mesma categoría, onde pasaría un ano máis. Na tempada 2014-15, asina contrato por dous anos na Segunda División co CD Lugo. Tras non gozar de protagonismo co equipo galego, club e xogador deciden rescindir o contrato, asinando libre polo Córdoba CF.

### Clubs 
## Títulos 
* **Copa do Mundo FIFA Sub-17** (2009). Terceiro lugar.
* Campión **División de Honra Xuvenil** (2009)
* Campión **Copa de Campións Xuvenil** (2009)

## Notas 
## Véxase tamén 
### Ligazóns externas 
* Perfil de Albert Dalmau en bdfutbol.com 
* Perfil de Albert Dalmau en Transfermarkt 
* Perfil de Albert Dalmau en Soccer Way  
* Perfil de Albert Dalmau en FIFA.com  
* Perfil de Albert Dalmau en fcbarcelona.cat
Picos

O topónimo **Picos** pode referirse a:

;En Galiza
***Picos**, lugar da parroquia de Oirós, no concello de Vila de Cruces;
***Os Picos**, lugar da parroquia da Capela, no concello da Capela;
***Os Picos**, lugar da parroquia de San Tomé de Cancelada, no concello de Cervantes;
***Os Picos**, lugar da parroquia de Miraz, no concello de Friol.

## Véxase tamén
### Outros artigos
***Picós**, lugar da parroquia de Muíños, no concello de Muíños;
***Os Ricos**, lugar da parroquia de Visantoña, no concello de Mesía;
***Os Xicos**, lugar da parroquia de Regoela, no concello de Cabanas.
Bustelo, O Castro, Cervantes

**Bustelo** é un lugar da parroquia do Castro no concello lugués de Cervantes na comarca dos Ancares. Segundo o IGE, en 2013 tiña 9 habitantes (6 homes e 3 mulleres).

## Lugares e parroquias 
### Lugares do Castro 
### Parroquias de Cervantes 
## Notas
A Campa

O topónimo **A Campa** pode referirse a:

;En Galiza
***A Campa**, lugar da parroquia de San Cosme de Manán, no concello do Corgo;
***A Campa**, lugar da parroquia de Vilamor, no concello de Folgoso do Courel;
***A Campa**, lugar da parroquia de Sirgueiros, no concello do Incio;
***A Campa**, lugar da parroquia de Fisteus, no concello de Curtis;
***A Campa da Barra**, lugar da parroquia de Soñar, no concello de Lugo;
***A Campa da Braña**, lugar da parroquia de Cereixedo, no concello de Cervantes;
* **A Campa de Fieiró**, lugar da parroquia de Cereixedo, no concello de Cervantes;
***A Campa do Val**, lugar da parroquia de Fisteus, no concello de Quiroga;
***A Campa Vella**, lugar da parroquia de Romariz, no concello de Abadín;
***Veiga da Campa**, lugar da parroquia de Hermunde, no concello de Pol.

## Notas
## Véxase tamén
### Outros artigos
A Campa de Fieiró, Cereixedo, Cervantes

**A Campa de Fieiró** é un lugar da parroquia de Cereixedo no concello lugués de Cervantes na comarca dos Ancares. Segundo o Instituto Galego de Estatística, en 2024 estaba deshabitado.

## Lugares e parroquias 
### Lugares de Cereixedo 
### Parroquias de Cervantes 
## Véxase tamén 
### Outros artigos 
*Lugares de Cervantes

## Notas
Augasantas, Augasantas, Rois

**Augasantas** é un lugar da parroquia de Augasantas no concello coruñés de Rois, na comarca do Sar. Leva deshabitado desde 2024.

## Notas 
## Lugares e parroquias 
### Lugares de Augasantas 
### Parroquias de Rois
Bartolomé Calderón

**Bartolomé Calderón**, nado na Coruña e finado en Bordeos en decembro de 1931, foi un economista galego.

## Traxectoria 
Fillo de Juan Antonio Calderón. Instalouse en París como axente de Bolsa. Colaborou en *La Crónica del Trabajo* e foi un dos fundadores e gran animador da revista agraria *Prácticas Modernas*, onde tamén asinaba cos pseudónimos Agro e F. Alocitro. Militou en Solidaridad Gallega. Tamén colaborou en *La Voz de Galicia*, *El Noroeste* e *Galicia Industrial y Comercial*.

## Obras 
* *El pan y el trigo en el problema de las subsistencias y de la economía nacional*, 1904.
* *Fomento de la ganadería. Estudio de la decadencia de la riqueza pecuaria española y medios prácticos de mejorarla*, 1906.

## Notas
Ivan Rakitić

**Ivan Rakitić**, nado en Rheinfelden (Suíza) o 10 de marzo de 1988, é un futbolista profesional que xoga de centrocampista e o seu club actual é o&nbsp;Sevilla FC da Liga Santander. Ademais, é internacional na selección de Croacia. Malia haber xogado coas categorías inferiores de Suíza, Rakitić decidiu xogar internacionalmente con Croacia debido á nacionalidade dos seus pais.

## Traxectoria 
### Club 
Tras pasar uns anos nas categorías inferiores do FC Basel, Rakitić fixo o seu debut co primeiro equipo o 29 de setembro de 2005, nun partido da Copa da UEFA contra o Široki Brijeg.

O 22 de xuño de 2007, fichou polo FC Schalke 04 alemán por 5 millóns de euros.

O 28 de xaneiro de 2011, asinou un contrato de catro anos e medio co Sevilla FC, a cambio de 2.5 millóns de euros.

O 16 de xuño de 2014, Rakitić asinou un contrato de cinco anos co FC Barcelona, efectivo dende o día 1 de xullo.

Rakitić xogou coa selección croata dende 2007, incluíndo participacións nas Eurocopas de 2008 e de 2012, e no Mundial de 2014.

## Palmarés 
### Club 
;FC Basel
* **Copa de Suíza: 1**
:: 2006–07

;Sevilla
* **UEFA Europa League: 1**
:: 2013–14

;Barcelona
* **Liga Española: 4**
:: 2014–15, 2015–16, 2017–18, 2018–19
* **Copa do Rei: 4**
:: 2014–15, 2015–16, 2016–17, 2017–18
* **Supercopa de España: 2**
:: 2016, 2018
* **Liga de Campións: 1**
:: 2014–15
* **Supercopa de Europa: 1**
:: 2015

## Notas 
## Véxase tamén 
### Ligazóns externas 
* Perfil na páxina web do Sevilla FC
* Perfil de Rakitić en FIFA.com
Oleoduto

[dereita|miniatura|300px|Oleoduto en [Alasca, nos Estados Unidos de América.]]
dereita|miniatura|300px|Oleoduto Trans-Alaska.
Un **oleoduto** é un tipo de **transporte por canalización** que consiste nun sistema de estruturas e tubaxes usadas para o transporte de petróleo e os seus derivados a grandes distancias. Cando se trata do transporte de gas natural, tamén derivado do petróleo, as tubaxes denomínanse gasodutos. As pioneiras no transporte de combustibles por medio de oleodutos foron as compañías de Vladímir Shújov e Branobel a finais do século XIX.

Os líquidos e os gases transpórtanse en canalizacións, e calquera substancia quimicamente estable pódese enviar a través dunha canalización. O petróleo é movido a través dos oleodutos mediante estacións de bombeo ao longo do oleoduto. 

## Construción 
Os oleodutos son o xeito máis económico de transportar grandes cantidades de petróleo por terra. En comparanza co ferrocarril, teñen un custo menor por unidade e tamén maior capacidade. Aínda que é posíbel construír oleodutos baixo o mar, o proceso é moi custoso tanto dende o punto de vista tecnolóxico como económico. Debido a isto, a meirande parte do transporte marítimo faise en petroleiros.

Os oleodutos fanse de tubaxes de aceiro ou de plástico cun diámetro interno de entre 30 e 120 centímetros. Onde é posíbel, constrúense na superficie, agás en áreas poboadas ou espazos naturais sensíbeis, nos que se prefire soterralos. 

### Construcións similares 
Outro tipo de transporte de canalización similar aos oleodutos son os gasodutos. O gas natural (e os combustibles gasosos similares) son presurizados en líquidos coñecidos como líquidos de gas natural (NGL). Os gasodutos de gas natural están construídos con aceiro ao carbono.

## Notas 
## Véxase tamén 
* Gasoduto
* Gasoduto Bolivia-Brasil 
* Gasoduto Trans-Mediterráneo
Galicia Industrial y Comercial

***Galicia Industrial y Comercial*** foi unha revista editada na Coruña de 1926 a 1936.

## Historia e características 
Subtitulada *Revista mensual ilustrada*, apareceu en abril de 1926. Fundada por Ernesto de Cádiz Vargas, constaba de 36 páxinas e tiraba 1.000 exemplares. Foron os seus directores Ramón Cueto Noval, Leopoldo Hernández Robredo e Joaquín Martín Martínez. Comprometida coa modernización de Galicia e centrada no eido económico, abarcou temas de industria, navegación, comercio, agricultura, finanzas, actualidades, artes e ciencias. Das ilustracións foron autores Ramón Torrado, Carlos Sobrino Buhigas, Castelao, Álvaro Cebreiro e Camilo Díaz Baliño. A partir de 1931 incluíu de traballos literarios de Ramón Otero Pedrayo, Manuel Abelenda Zapata, Carlos Martínez-Barbeito e Roberto Blanco Torres. Desapareceu en xuño de 1936, o seu último director, Joaquín Martín, foi fusilado.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
Milky Chance

**Milky Chance** é un grupo musical alemán de pop rock alternativo con influencias do reggae e da música electrónica. Está formado por Clemens Rehbein, como vocalista e músico, e por Philipp Dausch como DJ. Ámbolos dous son de Kassel, e o seu selo discográfico Lichtdicht Records, tamén ten sede nesa cidade.

## Discografía 
### Álbums 
### Sinxelos 
## Notas 
## Véxase tamén 
### Ligazóns externas 
*Páxina oficial
Castenda, Vigo, Boqueixón

**Castenda** é un lugar da parroquia de Vigo no concello coruñés de Boqueixón, na comarca de Santiago. Segundo o padrón municipal (INE) en 2013 tiña 39 habitantes (19 homes e 20 mulleres).

## Lugares e parroquias 
### Lugares de Vigo 
### Parroquias de Boqueixón
Piñeiro de Arriba, Boqueixón, Boqueixón

**Piñeiro de Arriba** é un lugar da parroquia de Boqueixón no concello coruñés de Boqueixón, na comarca de Santiago. Segundo o padrón municipal (INE 2013) ten 23 habitantes (11 homes e 12 mulleres).

## Lugares e parroquias 
### Lugares de Boqueixón 
### Parroquias de Boqueixón
O Ardilleiro Pequeno, A Granxa, Boqueixón

**O Ardilleiro Pequeno** é un lugar da parroquia da Granxa no concello coruñés de Boqueixón, na comarca de Santiago. Segundo o padrón municipal (INE 2018) ten 40 habitantes (24 homes e 16 mulleres).

## Lugares e parroquias 
### Lugares da Granxa 
### Parroquias de Boqueixón
V Asemblea Agraria de Galicia

A **V Asemblea Agraria de Galicia** celebrouse en Ribadavia o 23 e 24 de novembro de 1913.
## Historia e características
Participaron 150 asociacións agrarias. Houbo enfrontamento entre a liña técnica e os partidarios de Basilio Álvarez. Acción Gallega presentou como candidato á presidencia a Joaquín Núñez de Couto que obtivo 12 votos fronte a 37 que recibiu Emilio Gómez Arias, xefe local do Partido Liberal. Pero os partidarios de Basilio Álvarez conseguiron a renuncia como secretario da Asemblea de Emilio Canda Adán despois dun monumental escándalo. Basilio Álvarez criticou o desenvolvemento do encontro.

## Notas 
## Véxase tamén
### Outros artigos
*IV Asemblea Agraria de Galicia
*VI Asemblea Agraria de Galicia
IV Asemblea Agraria de Galicia

A **IV Asemblea Agraria de Galicia** celebrouse en Ribadavia o 9 e 11 de novembro de 1912.
## Historia e características
Ten unha importante participación Acción Gallega. Hai moita presenza de organismos oficiais. Non hai conclusións de carácter político e mantense nun segundo plano a cuestión foral. Solicítase a nacionalización das vías férreas, pídese un ensino agrícola ambulante e recoméndase ás sociedades agrarias que se acollan á Lei de Sindicatos de 1906. Basilio Álvarez perdeu a batalla por converter a revista *Acción Gallega* no voceiro oficial das Asembleas e fixo un discurso no que criticou a liña técnica de Juan Rof Codina.

## Véxase tamén
### Outros artigos
*III Asemblea Agraria de Galicia
*V Asemblea Agraria de Galicia
VII Asemblea Agraria de Galicia

A **VII Asemblea Agraria de Galicia** celebrouse na Coruña entre o 15 e o 21 de agosto de 1919.
## Historia e características 
Asistiron socialistas, nacionalistas (Lois Peña Novo), antigos solidarios (Rodrigo Sanz e Casares Quiroga), abolicionistas radicais (Dionisio Quintillán) e unha ampla representación de dereitas e caciquil. Foi presidida por José Asúnsolo Obanza, sendo o secretario Juan Rof Codina. Converteuse nunha pugna entre os sindicatos católico-agrarios e as sociedades agrarias neutras. Nas setes sesións de que constou houbo moita axitación (28 incidentes e 14 escándalos) e resultou inconclusa.

## Notas 
## Véxase tamén 
### Outros artigos 
* VI Asemblea Agraria de Galicia
Pink Music Fest

O **Pink Music Fest** (en serbio:Пинк мјузик фест) é un festival de música popular serbia organizado e retransmitido polo canle serbio RTV Pink.

O lema do festival é "*O festival dos éxitos*" (*Фестивал хитова*).

## Formato 
A primeira edición organizouse dos noites, o 28 e o 29 de abril de 2014. A maioría dos cantores son de City Recors, selo discográfico pertencente a RTV Pink. Os presentadores da primeira edición foron Vlada Stanojević e Nina Radulović Lečić.
## Podio 
## Notas
VI Asemblea Agraria de Galicia

A **VI Asemblea Agraria de Galicia** celebrouse en Redondela do 24 ao 26 de outubro de 1915.
## Historia e características 
Aínda que prevista para o ano anterior, adiouse pola represión desatada contra Acción Gallega. A presidencia desempeñouna Juan Rof Codina. Contou coa adhesión do presidente do goberno Eduardo Dato, do ministro de Fomento (Luis Espada Guntín) e de moitos deputados. Acordouse celebrar a seguinte Asemblea en Santiago de Compostela e nomear a Rof Codina presidente da comisión organizadora e encargar o cuestionario da reunión a Bartolomé Calderón.

## Véxase tamén 
### Outros artigos 
* V Asemblea Agraria de Galicia
* VII Asemblea Agraria de Galicia
Unión Campesina

**Unión Campesina** foi unha organización sindical agraria galega aparecida en 1907.
## Historia e características
Tivo o seu ámbito de actuación na bisbarra da Coruña e no distrito de Ordes. De influencia anarquista e relacionada cos sindicatos coruñeses desa tendencia, estaba formada por traballadores que combinaban a agricultura a tempo parcial con empregos na cidade da Coruña. Os seus principais dirixentes foron José Moreno Bello e Manuel Martínez Pérez. Acadou a súa maior dimensión a principios do verán de 1908 con 33 sociedades adheridas. Tivo diverxencias cando os problemas específicos do campo chocaron co discurso e a práctica dos sindicatos obreiros. Participou na Asemblea Agraria de Monforte, onde encetou a súa desfeita. Deveceu pola represión e o afastamento da tendencia próxima aos solidarios.
Copiapó

**Copiapó** é unha cidade, municipio, e comuna de Chile, capital da provincia homónima e da III Rexión de Atacama.

A superficie da comuna é de 16.681,3&nbsp;km² e segundo o censo do INE de 2002 tiña 124.979 habitantes., estímase que en 2012 xa tiña 158.261.

Encóntrase a uns 806 quilómetros ao norte da capital Santiago de Chile.

## Notas 
## Véxase tamén 
### Ligazóns externas
* A páxina do municipio de Copiapó .
Pink Music Fest 2014

O **Pink Music Festival 2014** foi a primeira edición do festival serbio *Pink Music Fest*, organizado pola RTV Pink. Tivo lugar no estudio de RTV Pink en Šimanovci nas aforas de Belgrado o 28 e 29 de abril de 2014 e foi retransmitido en vivo na canle serbia RTV Pink. Todas as cancións foron cantadas en *playback*, o que foi moi criticado pola prensa serbia.

## Participantes
## Semifinal
A semifinal celebrouse o 28 de abril de 2014. Os espectadores podían votar por SMS dende o principio do festival. Os 16 finalistas foron decididos totalmente polo voto do público.

## Final
A final disputouse o 29 de abril de 2014 en Šimanovci, Belgrado. Coa intervención de diferentes actuacións de Ceca, Dragana Mirkovic, Zeljko Joksimovic, Jelena Rozga e Aca Lukas
### Xurado
*Ivan Vuković
*Tamara Drača
*Aleksandar Jovanović
*Ivona Palada Višnjić
*Sandra Rilak
*Ljubica Arsenović
*Danijela Petrović
*Srdjan Milovanović
*Raka Marić
*Bane Obradović

### Resultados
48:13

***48:13*** é o quinto disco de estudio da banda de rock británica Kasabian, lanzado o 6 de xuño do 2014, e producido polo seu guitarrista Sergio Pizzorno. O título está sacado da duración total do traballo.

## Lista de cancións 
## Véxase tamén 
### Ligazóns externas 
* Sitio Web Oficial de Kasabian
Estatística descritiva

A **estatística descritiva** é a disciplina que describe as principais características dunha serie de datos ou os describe cuantitativamente. Distínguese da inferencia estatística en que a estatística descritiva supón un resumo dos datos sen empregalos para extraer información sobre a poboación. A estatística descritiva non se basea na teoría da probabilidade.

## Uso da análise estatística
A estatística descritiva permite resumir de xeito sinxelo a forma e as observacións que se fixeron. Este resumo pode ser cuantitativo ou visual, empregando diagramas, e ser a base da descrición inicial dos datos ou suficientes por si sos para unha investigación particular. Por exemplo o porcentaxe de acertos en baloncesto é unha estatística que describe a actuación dun xogador ou dun equipo.

O uso da estatística descritiva ten unha longa historia, xa que as táboas de poboación e de datos económicas foron a primeira parte da estatística que apareceu. Máis recentemente formuláronse novas técnicas na análise de datos, como os diagramas de caixas.

No mundo dos negocios a estatística descritiva aporta un resumo moi útil de gran cantidade de datos. Por exemplo, os investidores e os brokers manexan datos históricos para tratar de comprender o comportamento dos seus investimentos e tomar mellores decisións no futuro.

### Análise unidimensional
A análise unidimensional estuda a descrición da frecuencia da distribución dunha variable, incluíndo os parámetros de centralización (media, mediana e moda), de dispersión (desvío estándar e varianza) e de posición (cuartís e percentís). A forma da distribución pode ser descrita con parámetros como o apuntamento e a curtose. As características da distribución dunha variable poden ser representadas con gráficas e táboas.

### Análise bidimensional
Cando un estudo trata sobre máis dunha variable, a estatística descritiva pode empregarse para describir a relación entre un par de variables. Neste caso inclúense o traballo coas táboas de continxencia e os diagramas de dispersión, ademais da medida da dependencia.

A principal razón para diferenciar a análise bidimensional da unidimensional é que consiste non só nunha descrición, senón no estudo da relación entre dúas variables diferentes.
As medidas cuantitativas para determinar a dependencia entre variables inclúen a correlación (como o r de Pearson ou o rho de Spearman) e a covarancia. A matemáticas na análise de regresión tamén reflicte a relación entre as variables. O emprego de logaritmos fai as gráficas máis simétricas e semellantes á distribución normal, sendo entón máis doados de interpretar intuitivamente.

## Notas
## Véxase tamén
### Ligazóns externas
* Curso da University of Pittsburgh 
* Calculadora de estatística
Hamdi Salihi

**Hamdi Salihi**, nado en Shkodër o 19 de xaneiro de 1984, é un antigo futbolista albanés que tras retirarse en 2019 é o segundo adestrador de Albania. Xogou na demarcación de dianteiro e desenvolveu a maior parte da súa carreira nas ligas de Albania e Austria.
Pacific Sun

**Pacific Sun** (antigamente **Sunflower Airlines** e **Sun Air**) é unha empresa aérea establecida en Nadi, Fiji. Dende 2007 é unha subsidiaria da Air Pacific. 

## Historia 
Don Collingwood, un piloto e executivo, fundou a aeroliña que se acabaría coñecendo como Pacific Sun en 1980, baixo o nome de Sunflower Airlines, que máis adiante se convertería en Sun Air. Os seus comezos foron cun único Britten Norman BN2 Islander, efectuando a ruta Nadi-Taveuni. En xaneiro de 2007 a frota creceu ata os doce aparatos, e a compañía daba emprego a preto de 140 persoas.
## Galería de imaxes

Sunflower Airlines Short 330 Spijkers-1.jpg|Avión da antiga Sunflowers Airlines.
Air Pacific Boeing 747-400 Lebeda-1.jpg|Boing 747-400 da Air Pacific, subsidiaria de Pacific Sun.

## Notas
L'Escala

'''L'Escala''' é un municipio da comarca do Alt Empordà, na provincia de Xirona, Comunidade Autónoma de Cataluña, España. Está situado na metade norte da Costa Brava e nela atópanse as ruínas da cidade grecorromana de  Empúries.

## Xeografía 
A vila de l'Escala está situada ao sur do Golfo de Roses, entre a antiga garganta do río Fluvià e Cala Montgó. Limita ao sur co municipio de Torroella de Montgrí.

O núcleo antigo de l'Escala está entre o mar Mediterráneo e un conxunto de outeiros dos últimos contrafortes do norte do macizo do Montgrí.

Xeoloxicamente o terreo é eminentemente calcario, con restos de limos e arxilas máis superficiais.

## Demografía 
As entidades de poboación do municipio son: L'Escala, Cinc Claus, Les Corts e Sant Martí d'Empúries.

## Economía 
Inicialmente, a economía da vila baseábase na pesca. A praia de l'Escala utilizábase como porto e a vida de todos os habitantes xiraba arredor da pesca. Máis modernamente construíuse un porto pesqueiro e deportivo na zona de Riells. Actualmente, a economía baséase no turismo, como se pode comprobar pola gran cantidade de casas de veraneo e hoteis. Aprovéitanse a fondo as paisaxes naturais da vila e as ruínas de Empúries.

O produto máis característico de l'Escala son as anchoas con Denominación de Orixe. É tal a popularidade deste peixe que moitas tendas da vila dedícanse exclusivamente á súa venda.

## Lugares de interese 
* Declarados bens culturais de interese nacional:
** Alfolí de la Sal, do século XVII. Hai un proxecto para convertelo en museo e arquivo local.
** Castelo de Cinc-claus
** Torres de vixilancia e defensa: Torre d'en Montgó, Torre del Perxel, Torre del Pedró e as torres de les Corts.
** Cemiterio vello ou marino.
** Empúries, xestionado polo Museo de Arqueoloxía de Cataluña.
** Conxunto histórico de Sant Martí d'Empúries
* Museo da Anchoa e do Sal
* Museo da moto de l'Escala
* Casa de Pescadores Can Cinto Xuà

Ficheiro:Alfolí.jpg|Alfolí de la Sal
Ficheiro:Castillo de Cinc-claus.jpg|Castelo de Cinc-claus
Ficheiro:Torre d'en Montgó vista posterior.jpg|Torre d'en Montgó
Ficheiro:Cementiri mariner de l'Escala.jpg|Cemiterio vello

## Notas 
## Véxase tamén 
### Ligazóns externas 
*Sitio web oficial do concello de l'Escala 
*Información da Generalitat de Catalunya 
*Información do Institut d'Estadística de Catalunya
Moonwalk (baile)

miniatura|Moonwalk en Madrid.
O **moonwalk** é un movemento de baile que crea a ilusión de estar sendo empurrado cara a atrás mentres se intenta camiñar cara a adiante. Unha técnica de popping, volveuse moi popular en todo o mundo despois de que Michael Jackson a executara durante unha actuación de "Billie Jean" en *Motown 25: Yesterday, Today, Forever* o 25 de marzo de 1983. Este especial gravado para televisión foi emitido o 16 de maio de 1983. Posteriormente converteuse nun dos sinais característicos do artista.

## Notas
Dimosia Tileorasi

A "**Televisión Pública"** (DT) (orixinalmente en grego Δημόσια Τηλεόραση) foi un canal de televisión público estatal temporal en Grecia até a creación de tres novas canles de televisión públicas do grupo público NERIT A.E (NERIT 1, NERIT Sports e NERIT HD ). Dende o 27 de xaneiro de 2014, a xestión do DT foi para o grupo de NERIT, quen é quen opera a nova agrupación radiotelevisiva pública grega.
Na mañá do 10 de xullo de 2013 DT comezou a transmitir na televisión nas frecuencias de ERT. O viceministro Pantelis Kapsis fixo unha aparición o mesmo día, nun programa de faladoiros nunha estación de televisión ben coñecida (dende os antigos estudos de Mega Channel en Paiania), fixo un discurso horas antes do inicio da programación regular da radiodifusión da nova canle, e tamén que EDT comezará a retransmitir dende un estudo privado. Deste xeito, ás 21:00 da noite do 10 de xullo de 2013, as primeiras imaxes do novo canle, foi a emisión dunha película grega ben coñecida, chamada  "H κυρία Δήμαρχος" (A señora Dimarxos). A canle de televisión foi máis tarde renomeada de EDT (as iniciais de **Ελληνική Δημόσια Τηλεόραση **que en grego significa **Televisión Pública Grega**) para DT. DT finalizou as súas retransmisións o 4 de maio de 2014 pasando a converterse a canle NERIT 1. 
## ΔΤ2
O Venres Santo, 18 de abril de 2014, comezaron as emisións do segundo canle de DT, ΔΤ2 (DT2) que transmitiu por primeira vez, e só para cubrir o play-off da Euroliga de baloncesto entre o Panathinaikos BC e o CSKA Moscova. O logotipo temporal de ΔΤ2 era o mesmo que ΔΤ cunha pequena etiqueta "2" na parte dereita.
Mario Götze

**Mario Götze**, nado en Memmingen o 3 de xuño de 1992, é un futbolista alemán. Xoga de mediapunta e é internacional coa selección alemá.

## Traxectoria 
Götze xogou nas categorías inferiores do Borussia Dortmund antes de xogar no primeiro equipo de 2009 a 2013, onde gañou dúas ligas e unha copa, e chegou á final da Liga de Campións da UEFA na tempada 2012-13.

En abril de 2013, Götze fichou polo Bayern de Múnic a cambio de 37 millóns de euros.

## Palmarés 
### Club 
;Borussia Dortmund
* Bundesliga: 2010–11, 2011–12
* DFB-Pokal: 2011–12

;Bayern Munich
* Bundesliga: 2013–14, 2014–15, 2015–16
* DFB-Pokal: 2013–14, 2015–16
* Supercopa de Europa: 2013
* Copa Mundial de Clubs da FIFA: 2013

## Notas 
## Véxase tamén 
### Ligazóns externas 
* Sitio oficial de Mario Götze
Sabela Arias Castro

**Sabela Arias Castro**, nada en Lugo o 24 de xullo de 1969, é unha pintora e historietista galega. 

## Traxectoria 
### Estudos 
Estudou na Escola de Artes Aplicadas Ramón Falcón de Lugo, obtivo a licenciatura na facultade de Belas Artes de Salamanca e proseguiu os estudos de posgrao na Universidade do País Vasco.

### Cómic 
Sabela Arias é a creadora das viñetas de "Historias de Icía e Avoa". Comezou a crealas en 2003 e foron publicadas despois de 2006 en *Terras de Santiago*, e máis tarde apareceron en *El Correo Gallego* até hoxe. Esta tira é unha conversa entre avoa e neta na que falan da vida con retranca.

### Pintura 
A súa primeira exposición foi no ano 1988 na súa cidade natal.

A busca desta artista plástica é sen ningunha dúbida a cor, o espazo e a textura, na que o tema muda case que anecdótico, caendo nun mundo de ríos de pigmentos case sempre na gama cálida. Nesta bagaxe descobre distintas técnicas e sensacións que van pouco a pouco fundíndose co seu eterno encarnado nos lenzos.

Cuncas, torques, persoas, galerías, unha descrición dunha sociedade que pasea diante de nós para que descubramos formas e cores. Vemos a través dos anos cambios nas temáticas, aínda que a súa investigación sempre vai ó redor da experiencia da cor e dos ritmos que xorden dentro do seu espazo.

## Obra 
### Pintura 
**Cuncas* (1989). Nesta serie, os protagonistas son, por unha banda, a cor vermella e, por outra, os obxectos de barro chamados "cuncas".
**Medo* (1993). É unha serie curta, realizada no Salvador na que se aprecia un debuxo expresionista así coma o emprego de materiais pouco habituais como mercurocromo, terra, café etc. O formato deste traballo é moi pequeno, axeitado á falta de materiais e á dureza retratada.
**Torques* (1996). Trátase de obras que describen as pezas de ouro prerromanas: torques dourados e azuis que fan relaxa-la retina do ommipresente vermello na obra de Arias Castro.
**Choivas* (1998). Posiblemente, esta serie titulada "Chuvias, brétemas e outras veladuras atmosféricas", sexa a que presenta unha paleta máis galega. os grises e verdes amosan a paisaxe cando non se pode ver.
**Xentes* (dende 1987). Aínda que a serie comeza en 1987, vai ser unha constante na súa obra: mulleres e homes que se enchen de cor e ofrecen unha danza no espazo.
**Galerías* (2003–2006). Unha paisaxe urbana, chea das galerías que se ven nas cidades galegas e chea de cor, fundamentalemente vermello, aínda que tamén aparecens verdes e azuis.
**Paisaxe cotiá* (2006) e A Coruña, entre oustros lugares.
**Conversas*  (dende 2015)

### Ilustración 
* *Corpus Christi en Redondela* (2008) de José Martínez. Ir Indo. ISBN 9788476806081

### Banda Deseñada 
* *Píntome de cores* (1999). Lugo: Ed. Citania.
**Historias de Icia e Avoa (Condensadas)* (2013). Betanzos: Eiravella.

## Recoñecementos 
* XIVª edición do Certame Galego de Arte José Domínguez Guizán

## Notas 
## Véxase tamén 
### Bibliografía 
* 
* 
* 

### Ligazóns externas 
* Páxina persoal de Sabela Arias
* Historias de Icia e avoa
Glucano

Os **glucanos** son un tipo de polisacáridos formados especificamente por unidades monómeras do monosacárido D-glicosa, que están unidos por medio de enlaces glicosídicos. Entre eles están polisacáridos tan importantes como o glicóxeno, o amidón e a celulosa, que exercen funcións de almacenamento enerxético ou estruturais na célula.

Moitos beta-glucanos son medicamente importantes, xa que son dianas para fármacos antifúnxicos da clase da equinocandina.

## Glucanos e glicanos 
Aínda que, tal como recomenda a Academia, para o nome dos glícidos en galego se utiliza normalmente a raíz glic (do grego *glykys*, doce), se ben tamén está aceptada a raíz gluc, neste caso cómpre distinguir entre parellas como glucano e glicano, que se refiren a tipos de moléculas distintos, o que se fixo aquí seguindo os usos internacionais (por exemplo, inglés *glucan* = galego glucano, e inglés *glycan* = galego glicano).

Cómpre non confundilos, xa que os glicanos son polímeros de monosacáridos formados por calquera tipo de monosacáridos unidos por enlace glicosídico, polo que o termo é sinónimo de polisacárido. Glucano é un termo máis restritivo, xa que son un tipo de glicano, concretamente son glicanos que están formados especificamente por glicosa. Por tanto, os glucanos están incluídos dentro dos glicanos.

## Tipos 
Poden dividirse en glucanos **α** e **β**, segundo a xeometría do seu enlace glicosídico.

### Alfa 
* dextrano, α-1,6-glucano con ramificación α-1,3
* glicóxeno, α-1,4- e α-1,6-glucano
* pululano, α-1,4- e α-1,6-glucano
* amidón, α-1,4- e α-1,6-glucano

### Beta 
* celulosa, β-1,4-glucano
* crisolaminarina, β-1,3-glucano
* curdlana, β-1,3-glucano
* laminarina, β-1,3- e β-1,6-glucano
* lentinana, un β-1,6:β-1,3-glucano estritamente purificado procedente do fungo *Lentinula edodes*
* liquenina, β-1,3- e β-1,4-glucano
* pleurana, β-1,3- e β-1,6-glucano illado do fungo *Pleurotus ostreatus*
* cimosano (ou zimosano), β-1,3-glucano

## Notas
Transbordador

[miniatura|300px|Un transbordador na cidade de [Hong Kong.]]
Un **transbordador** é un tipo de buque que enlaza dous puntos levando pasaxeiros, mercadorías e, ás veces, vehículos dun lado a outro dun río, un canal, un esteiro etc., en horarios programados.

Os transbordadores forman parte do transporte público nalgunhas cidades situadas na costa, con baías, grandes lagos ou ríos, permitindo o tránsito directo entre dous puntos a un custo moito menor que a construción de pontes e túneles.

## Notas 
## Véxase tamén
Subsolo

[miniatura|Perfil dun solo:O — [Materia orgánicaA — SoloB — **Subsolo**C — Material parental.]]
O **subsolo** é a capa de solo situada debaixo da capa superficial de terra. O subsolo pode incluír substancias como arxila e/ou area, que só foron parcialmente alteradas polo aire, a luz solar, a auga, o vento etc., para producir solo verdadeiro.

Debaixo do subsolo está o substrato, que pode ser rochoso ou de sedimentos ou depósitos eólicos, en gran medida afectados polos factores formadores do solo activo no subsolo.

O subsolo contén partículas parcialmente degradadas, polo xeral, de é e dunha tonalidade máis clara de cor marrón ou amarela, e contén as raíces profundas das plantas grandes, como as árbores.

## Véxase tamén 
### Bibliografía 
* 
*

### Outros artigos 
*Edafoloxía
*Solo
Laminarina

A **laminarina** (tamén chamada **laminarano**) é un polisacárido de reserva formado por unidades de glicosa (un glucano), que se encontra nas algas pardas. Ditas algas utilízano como un carbohidrato alimenticio para o almacenamento enerxético do mesmo modo que o fitoplancto usa a crisolaminarina, especialmente entre as diatomeas. Orixínase como resultado das actividades fotosintéticas da alga. Está formado por un glucano lineal con enlaces glicosídicos β(1→3) e β(1→6). Ten unha proporción β(1→3):β(1→6) de 3:1. A súa hidrólise é catalizada por encimas como a laminarinase () que rompe os enlaces glicosídicos β(1→3).

## Notas